Homonhon

An Homonhon in usa nga isla han bungto han Guiuan, Sinirangan Samar, Pilipinas, ha Sinirangan nga parti han Leyte Gulf. Ginkikilala ine nga gihahalaba-i nga coastal line ha bug-os nga Sinirangan Samar nga ginkakalkula hin 20 (20 milya) ka kilometro.

Han una na pagnabigar ha kalibutan, lumapos han Mariana an tutulo nga mga barko ni Ferdinand Magellan pero waray dumuong bisan kun may waray na hira pagkaon katapos magnabigar ha Dagat Pasipiko. Ginpapahimatud-an nga dumuong hi Ferdinand Magellan han Marso 16, 1521 han Isla han Homonhon kun diin an iya mga trabahador in nakabiling hin tubig ug pagkaon bisan kun waray pa gud napuyo han isla hadto nga kapanahunan. Pero nasakpan hira han mga baluto ni Rajah Culambu han Limasanga naggiya liwat ha ira pakadto ha Cebu han Abril 7.

Pan ngingisda ug paguuma an kadak-an nga trabaho han mga tuminongnong hine nga isla. Kada-adlaw nalawud an mga mangirisda para makadakop hin Katambak, Balu, Molmol, Gangis ug iba pa. An iba nagkikitang, namumukot, nagkakawil, namamana, ngan nagamit hin bobo. Magkadurudilain an mga nagkakadakop dara man gud kay hirani la ine han Dagat Pasipiko. Usa ine han Karikuhan han isla kay kun nawawarayan sura an pamilya, puydi la mangawil di ngani mamana ha dagat kay darudamo pa an kaisdaan, kugita, ngan iba pa.

Mga Barangay 

 Bitaugan
 Cagusu-an
 Canawayon
 Casuguran
 Culasi
 Habag
 Inapulangan
 Pagbabangnan

References 

 W.D. Brownlee (Master Mariner), 1974. The First Ships Around the World ISBN 0-8225-1204-1, p.44.
 Richard Humble, The Voyage of Magellan, Franklin Watts [1988] ISBN 0-531-10638-1 p.20.
 Laurence Bergreen, Over the Edge of the World : Magellan's Terrifying Circumnavigation of the Globe HarperCollins Publishers [2003] ISBN 0-06-621173-5

Guiuan